NaiveNeuron/SloPal huggingface dataset:
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 126 poslancov, za 111, proti žiadny, zdržalo sa 15. Uvedený návrh sme schválili. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
M. Damborská, poslankyňa: (2006-08-03):
Pani ministerka si robila poznámky na vaše argumenty voči Programovému vyhláseniu vlády. Presne si písala to, čo vy ste povedali. Keď vám odpovedala na vaše výhrady, tak vzápätí ste jej vyvracali a klamali ste jej, nám všetkým, že vy ste to nepovedali. Vážená pani poslankyňa Sárközyová, jednoducho, ja som veľmi mierumilovný človek, ale na druhej strane som známa ako veľká bojovníčka. A neznášam a nedopustím klamstvo v žiadnom kolektíve, ani v parlamente Národnej rady Slovenskej republiky. Ďakujem. (Potlesk.)
Poliačik, Martin, poslanec NR SR (2018-05-23):
Ďakujem, pán predseda. Zsolt, ty si sedel na tom mieste, kde sedí pani ministerka, v roku 2011. Táňa Rosová ti priamo do rúk dala vypracovaný zákon na ochranu zvierat. Tvoja vlastná legislatíva pri ňom nemusela ani pohnúť prstom. A stalo sa s ním nič. Odvtedy roky, roky sa snažíme v tomto parlamente dokopať vždy aktuálnu vládu nejakým spôsobom k tomu, aby niečo robila, snaží sa o to celá, celá ochranárska verejnosť na Slovensku, mimovládky, snaží sa o to ZMOS, snaží sa o to kopec ľudí. Tá legislatíva, ktorú ty si mal na svojom rezorte, pre to nespravila absolútne nič. A keď aj sem prišla s nejakým návrhom, tak bola otočená vo dverách a musela ísť odtiaľto preč. Takže pri tom tvojom vystúpení ja naozaj nerozumiem tomu, kde máš tú drzosť rozprávať o nejakých odborných riešeniach. Ja ešte raz poviem, tento zákon nie je dokonalý. Ja by som v mnohých veciach ho napísal úplne inak. Veľmi ma mrzí, že ten zákon, ktorý som tu mal predtým ja, a pán prezident ho vrátil, neprešiel, lebo si myslím, že by niektoré veci riešil lepšie. Ale myslím si, že v tom znení, v akom je teraz tu, je to najlepší z možných svetov. Mnohé z tých vecí bude treba ešte doupraviť, mnohé z tých vecí bude musieť ministerstvo potom v praxi doriešiť. Keď to rozhádže finančné veci na úrovni samosprávy, tak sa to celkom určite bude musieť riešiť, ale je to najlepší z možných prvých krokov, ktorý sa práve teraz dá urobiť. Mňa mrzí, že to musí byť za tejto vlády. Ale aspoň jeden dobrý bod jej nakoniec môžme dať.
B. Bugár, podpredseda NR SR: (2002-05-22):
Pán predseda výboru, nevyrušujte pána poslanca. (Ruch v sále.) M. Antecký, poslanec: A zmena, ktorá bola navrhnutá v rozpočte Fondu národného majetku, hovorí, že budeme hlasovať o objeme vo výške 146 500 miliónov korún s tým, že sa vytvára rezerva v súvislosti s vytvorením Fondu náhradného výživného v zmysle zákona číslo 245/2002 Z. z. a bude sa čerpať v prípade disponibilných zdrojov.
Blanár, Juraj, podpredseda NR SR (2021-05-12):
Posledný s faktickou poznámkou, pán poslanec Marek Šefčík.
A. Belousovová, podpredsedníčka NR SR: (2008-12-03):
návrh rozpočtu Sociálnej poisťovne  na rok 2009 . Návrh rozpočtu Sociálnej poisťovne ste dostali ako tlač 820, spoločnú správu výborov máte ako tlač 820a. Návrh uvedie generálny riaditeľ Sociálnej poisťovne  pán Dušan Muňko. Nech sa páči, pán generálny riaditeľ, máte slovo.
Poliačik, Martin, poslanec NR SR (2019-02-18):
Ďakujem veľmi pekne, pani predsedajúca. Pani ministerka, hodina, ale dalo by sa mnohé z toho, čo ste povedali, zhrnúť do dvoch vašich viet, a ktoré... Hovorili, ste o tom, že, že v systéme hodnotenia mohlo prísť k niekoľkým individuálnym zlyhaniam, no len problém je v tom, že tie individuálne zlyhania vykazujú známky organizovanej činnosti. Ako môže dôjsť k individuálnym zlyhaniam tak, že sa takmer 100 % prekrývajú posudky dvoch rôznych hodnotiteľov? Ako môže dôjsť k individuálnym zlyhaniam tak, že posudky tých istých firiem, kopírujú texty posudkov tých istých firiem z minulosti? Ako navrch môže ešte prísť k individuálnemu zlyhaniu tak, že presne to, o čom ste hovorili, sa sčítavajú body na troch rôznych stranách a na obálke, ktorá rozhoduje o tom, že na konci bude pridelená podpora alebo nebude pridelená podpora, vyjde iné číslo. Toto nie sú individuálne zlyhania, toto je zlyhanie systému, a preto, preto ste odvolávaná, pani ministerka. Ja budem o viacerých veciach rozprávať ešte potom v rozprave, ale aby som citoval klasika, ak by sa ministerstvom školstva prehnalo sto tornád tak ako na Kube, neurobili by tam takú škodu, ako tam doteraz narobili ministri za SNS. (Reakcia z pléna.) SNS na ministerstve školstva je najväčšou škodnou pre vzdelávanie v histórii tohto štátu. A dôvod, prečo ste odvolávaná práve teraz, je, že ste neotočili korman, kormidlo opačným smerom, že idete v tých istých šľapajach, a to neni len pri rozdeľovaní peňazí, ale aj pri školstve ako... (Prerušenie vystúpenia časomerom.)
Matejičková, Zuzana, poslankyňa NR SR (2024-05-21):
Veľmi pekne ďakujem, pán predsedajúci. Vážené kolegyne a kolegovia, vážený pán minister, Národná rada uznesením číslo 252 z 2. mája 2024 pridelila vládny návrh zákona, ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov na prerokovanie týmto výborom: ústavnoprávnemu výboru, výboru pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorými bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 80 zo 7. mája 2024 s vládnym návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie uznesením č. 36 zo 7. mája 2024 s vládnym návrhom zákona súhlasil a odporučil ho Národnej rade schváliť s pripomienkami. Výbor pre verejnú správu a regionálny rozvoj uznesením č. 28 z 2. mája 2024 s vládnym návrhom zákona súhlasil a odporučil ho Národnej rade schváliť. Gestorský výbor odporúča hlasovať o bodoch 1 až 6 spoločnej správy spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami. Spoločná správa výborov o prerokovaní predmetného návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 38 zo dňa 7. mája 2024. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy príslušných ustanovení zákona o rokovacom poriadku. Pán predsedajúci, prosím, otvorte rozpravu.
Figeľ, Ján, podpredseda NR SR (2014-11-08):
S ďalšou faktickou Ján Mičovský.
Bugár, Béla, podpredseda NR SR (2016-09-14):
Ďakujem a vyhlasujem rozpravu o tomto bode programu za skončenú. Pýtam sa pani navrhovateľky, či chce zaujať stanovisko k rozprave. Nie. Pán spravodajca? Nie. Ďakujem pekne. Prerušujem rokovanie o tomto bode programu a budeme pokračovať ďalším bodom, a to prvým čítaním o návrhu poslankyni Eriky Jurinovej, Soni Gaborčákovej, Silvie Shahzad a Anny Verešovej na vydanie zákona, ktorým sa mení a dopĺňa zákon č. 36/2005 Z. z. o rodine. Zákon má, návrh zákona má parlamentnú tlač 209. A teraz dávam slovo pani poslankyni Anne Verešovej, ktorá za navrhovateľov odôvodní tento návrh, nech sa páči. (Rokovanie o návrhu poslankýň Národnej rady Slovenskej republiky Eriky Jurinovej, Sone Gaborčákovej, Silvie Shahzad a Anny Verešovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 209.)
Hrušovský, Pavol, podpredseda NR SR (2010-12-16):
Kľud, páni poslanci!
Jurinová, Erika, podpredsedníčka NR SR (2013-10-30):
Pán poslanec, a teraz vás poprosím k novele zákona.
Laurenčík, Milan, podpredseda NR SR (2021-06-18):
S otázkami na našich europoslancov teraz vystúpi pán poslanec Tomáš Valášek. Nech sa páči.
Laššáková, Jana, podpredsedníčka NR SR (2015-11-26):
Pán minister, nech sa páči.
Bittó Cigániková, Jana, poslankyňa NR SR (2022-09-22):
Ďakujem pekne za slovo. Budem sa snažiť byť stručná, Boris.
Laššáková, Jana, podpredsedníčka NR SR (2012-07-26):
Ďakujem pekne, pán minister, zaujmite miesto pre navrhovateľov. A teraz prosím poverenú spravodajkyňu – členku výboru pre pôdohospodárstvo a životné prostredie Magdu Košútovú, aby informovala Národnú radu o výsledku prerokovania návrhu vlády vo výbore. Nech sa páči, pani spravodajkyňa.
Miškov, Juraj, poslanec NR SR (2013-09-03):
A mohol by som poprosiť dve minúty?
V. Veteška, podpredseda NR SR: (2003-12-02):
Vítam na rokovaní parlamentu podpredsedu vlády a ministra financií pána Mikloša a prosím vás, aby sme pristúpili k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a ktorým sa menia a dopĺňajú niektoré ďalšie zákony . Vládny návrh zákona ste dostali pred prvým čítaním ako tlač 418. Spoločnú správu výborov máte ako tlač 418a. Prosím podpredsedu vlády a ministra financií Slovenskej republiky pána Ivana Mikloša, aby vládny návrh zákona odôvodnil. Nech sa páči.
Hrnčiar, Andrej, poslanec NR SR (2012-12-18):
Nebude, ja som, ja chcem pustiť dva alebo tri dvadsaťsekundové úseky, ktoré by, podporia moje.
Bugár, Béla, podpredseda NR SR (2019-04-05):
Ďakujem veľmi pekne aj za faktické poznámky. Najprv budem reagovať na pána Marosza. Viete, mýlite sa, mýlite sa práve preto, lebo nikto nikomu nemôže v kostole zakázať spievať takú alebo onakú hymnu. Maďarská hymna dokonca je v zborníku, môžte to spievať normálne ako, ako chcete. A nikto nemôže zakázať napríklad mne, vám, hocikomu, napríklad ani na futbalovom štadióne spievať, lebo to nemôže. Človeka, občana nemôže trestať. Takže len na vysvetlenie, aby ste si myslel, že keď ma pichnete, tak ma nepichnete. Lebo ja budem tvrdiť, že ja len otváram ústa. Nech sa páči a teraz to dokážte, že nie. Áno, robíme to, čo hovoríte. Čo si myslíte, že prečo napríklad sa tlačí na ipeľské mosty? Lebo to spája slovensko-maďarské, dá sa povedať, pohraničné územie, čo je v prospech všetkých ľudí, ktorí tam žijú. Preto už ide ďalší ipeľský most. Pán poslanec Heger, nikto, verte mi, nikto z vládnych strán neblokuje pána ministra. Zdedil rezort, ktorý zdedil tak, kako je. A v priebehu, viete, keď idete tam ako prvý, na začiatku začnete, poviem to tak, čistiť a dáte všade svojich ľudí. No ale potom, keď už nastúpite do rozbehnutého vlaku, samozrejme, môžte to urobiť, ale budete oveľa dlhšie pripravovať veci, lebo niektorí, ktorí rozrábali, rozrobili niečo, tých odstránite medzičasom. Pani poslankyňa Zemanová, prepáčte, musím to takto povedať, vy si fakt mýlite pojmy s dojmami. Ja som nehovoril o občanoch, ja som hovoril o konkrétnych štyroch, kvôli ktorým sme tu museli prijať návrh zákona. Tí štyria nesúhlasili napríklad so stanovenou oficiálnou odbornou komisiou stanovenou cenou, ale chceli 10-násobok ako ostatní. To bol ten problém, tí štyria... (Prerušenie vystúpenia časomerom.)
Krajčí, Marek, poslanec NR SR (2024-05-09):
Ďakujem pekne za slovo, Peter, aj za tvoje vystúpenie, ako tu sa snažíš uvádzať veci na správnu mieru. Treba jednoznačne súhlasiť s tebou, že to, ako pán minister Raši sa snažil obhajovať ministerstvo a konanie pani ministerky Dolinkovej, že používal účelovo skreslené informácie a v podstate tvoje a naše argumenty mne vôbec nevyvrátil, a verím, že sa k tomu ešte dostaneme. Zaujímavé však je, že jeho odpoveďou na vážne problémy v zdravotníctve, ktoré chceme na tejto schôdzi riešiť, je absolútne smiešne hádzanie zodpovednosti na tím ľudí na ministerstve zdravotníctva, ktorý v prvom roku na ministerstve viedol boj s pandémiou, kde našiel ministerstvo absolútne nepripravené, rezort úplne vybrakovaný a vykradnutý. A za tento prvý rok sa nám podarilo okrem toho nastaviť reformné tímy. Ty si jeden z tých ľudí, ktorého sa mi podarilo zo zahraničia stiahnuť na ministerstvo zdravotníctva, a tieto reformné tímy boli natoľko pripravené, že na jeseň roku 2020 sa nám podarilo Európsku komisiu presvedčiť, aby z vyše 6 mld. eur, ktoré boli určené na plán obnovy pre Slovensko, až 1,5 mld. alokovala do slovenského zdravotníctva. No a ešte predtým, ako tento plán bol oficiálne schválený, tak ja už som sa zo zdravotníctva porúčal. Tak naozaj nerozumiem, ako môžeme my byť zodpovední za všetko to, o čom tu teraz rozprávame. Je to z môjho pohľadu fakt, ale fakt smiešne.
Zmajkovičová, Renáta, podpredsedníčka NR SR (2012-12-07):
S reakciou pán poslanec Galis.
Lipšic, Daniel, poslanec NR SR (2015-01-28):
Pán predseda, ja som v rozprave navrhol, aby všetky tri kódexy boli prerokované vo výbore pre obranu a bezpečnosť. Ste to mohli zamietnuť kľudne. Ale to bol môj návrh. Bola spoločná rozprava, rokovalo sa o kódexoch, nemal by som dôvod hovoriť v množnom čísle, a nie je ani veľký dôvod, aby boli rozdelené niektoré do jedného výboru, iné do druhého výboru. Pán spravodajca sa ani neopýtal teda na upresnenie, že ktorých sa to týka, ak išlo o to. Čiže predpokladám, že z jeho strany išlo o pomerne, pomerne účelovú, mimo kontextu vytrhnutú moju žiadosť, o ktorej sa malo hlasovať pri všetkých troch kódexoch.
Hrnčiar, Andrej, podpredseda NR SR (2018-06-13):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Kvorka.
Hort, Milan, podpredseda NR SR (2010-12-09):
Ďakujem, pani predsedníčka vlády. A teraz vás žiadam, aby ste v limite pätnásť minút odpovedali na vám adresované otázky podľa vyžrebovaného poradia. Prvá otázka je od pána poslanca Ľubomíra Petráka a otázka znie: „Vážená pani premiérka, v roku 1989 ste bojovali za demokraciu na Slovensku. Nie je vám ľúto, že dnes pri obhajobe svojho postu zmenou formy voľby generálneho prokurátora znásilňujete demokraciu na Slovensku?“ Nech sa páči, pani premiérka.
Sulík, Richard, predseda NR SR (2011-02-09):
Dobré ráno, dámy a páni. Otváram šiesty rokovací deň 12. schôdze Národnej rady. O ospravedlnenie neúčasti na dnešnom rokovacom dni požiadal poslanec Ján Slota. V rokovaní pokračujeme v prerušenej rozprave v druhom čítaní o návrhu poslancov Národnej rady Slovenskej republiky Gábora Gála, Pavla Kuboviča a Szilárda Somogyiho na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky a zákon č. 145 o správnych poplatkoch. Poprosím poslanca Gábora Gála, aby zaujal miesto určené pre navrhovateľov a spoločného spravodajcu z výboru pre verejnú správu a regionálny rozvoj poslanca Štefana Tomča, aby zaujal miesto určené pre spravodajcov. Do rozpravy sú ešte písomne prihlásení za klub strany MOST – HÍD poslanec László Solymos a ďalej poslanci Péter Vörös a Marek Maďarič. Dávam slovo poslancovi Solymosovi a poprosím pána poslanca Vörösa, aby sa pripravil. Nech sa páči. (Rokovanie o návrhu poslancov Národnej rady Slovenskej republiky Gábora Gála, Pavla Kuboviča a Szilárda Somogyiho na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 149.)
Danko, Andrej, predseda NR SR (2018-06-21):
Ďakujem, pán poslanec. Na vystúpenie pána poslanca štyri faktické. Uzatváram možnosť prihlásenia. Poprosím o dodržiavanie časového limitu. Pán poslanec Číž.
Beblavý, Miroslav, poslanec NR SR (2019-01-31):
Ďakujem pekne, pán predsedajúci. Ja si v zmysle rokovacieho poriadku dovolím upozorniť len na legislatívno-technickú chybu, ktorá nastala pri, po schválení pozmeňovacieho návrhu pánov poslancov Číža a Puciho. Konkrétne v bode 1 je napísané, že v čl. I v 9. bode sa v čl. 2 ods. 1 písm. zc) na konci pripájajú tieto slová „vrátane ich dcérskych spoločností“. Dovolím si len upozorniť, vzhľadom na to, že to je ústavný zákon, že žiadny slovenský právny poriadok nepozná pojem dcérske spoločnosti, a preto tento zákon bude v tejto časti nevykonateľný a chcem odporúčať, aby ste ho opravili. Ďakujem.
Pellegrini, Peter, predseda NR SR (2024-02-08):
Pani poslankyňa, pani poslankyňa, vy... Nezneužívajte ani pani poslankyňu. Iba jedna drobnosť, aby ste sa náhodou zase vo faktoch neodchyľovali, ten paragraf, o ktorom hovoril pán poslanec Gašpar, hovorí o všetkých, ktorí sa, ktorí nemajú vek 18 rokov, ja len preto, aby ste sa netočili v zlom algoritme, do 18 rokov sú chránené všetky maloleté osoby a až od 18 rokov, nie od 15. (Reakcia z pléna.) Pán Gašpar spravil len chybu a vy ste už, lebo vy ste už, pán Šipoš, začal, a čo 16-ročné, čo 17-ročné. Ten paragraf chráni do 18 rokov. Pán Tibor Gašpar spravil chybu, spravil chybu. (Výkriky v sále.) Ja som len chcel, aby ste náhodou. (Reakcie z pléna.) Čo ste povedali, pán Galko? Že čo? Zopakujte to! Ale ste ešte dačo iné povedali. (Reakcia z pléna.) Pani poslankyňa Luščíková, nech sa páči.
Hatráková, Katarína, poslankyňa NR SR (2020-11-24):
Ďakujem, pán predsedajúci. Vážené poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajcu k navrhovanému zákonu (tlač 337). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Prosím, pán predsedajúci, otvorte všeobecnú rozpravu.
Šíbl, Jaromír, poslanec NR SR (2021-03-31):
Ďalej budeme hlasovať o pozmeňujúcom a doplňujúcom návrhu pána poslanca Vetráka.
Mikloško, Jozef, poslanec NR SR (2012-05-09):
Tak už som zabudol, čo som chcel povedať. (Smiech v sále a potlesk.) Nie, vážení, vážne. No, ja som bol 27 rokov na akadémii, kde som robil tvrdú vedu, matematiku, aspoň 25 rokov som učil na univerzite, čiže poznám tú úroveň spred dvadsiatich piatich rokov a poznám ju teraz. Občas oponujem nejaké docentské, profesorské práce a PhD. a tak ďalej. Myslím, že tá úroveň išla silno, silno dole a dnes naozaj ľudia dostanú docenta alebo profesora veľmi rýchlo, aj mladučkí, nijako im to nezávidím, ale docent a profesor musí mať za sebou školu, musí mať práce, musí byť známy nielen na Slovensku, ale v celej Európe. V matematike ste niečo vymysleli, museli ste mať svetový výsledok, nielenže platí tu v Bratislave alebo na Slovensku. Ja som sa stal doktorom vied v '85, už som vtedy mal okolo stovky publikácií, päť kníh, a aj vtedy som musel štyri roky na to čakať, pretože desať komisií ma muselo schváliť a tak ďalej, a tak ďalej. Nechcem sa k tomu vracať, bola to procedúra, ktorá musí aj dnes byť. Naozaj, to nie je stavovský titul, docent alebo profesor, ale to je vrcholný titul na univerzitách. Iste, to závisí od, od oblasti k oblasti, ale celkove, žiaľ, je pred nami, aby sa táto úroveň zlepšila. K tým ostatným, morálny euroval nie je zlý pojem, to nie je môj, voľakde som ho odpísal od jedného pána sudcu, ktorý má na starosti deti, bohužiaľ, meno som zabudol, ale je to dobrý nápad, že okrem eurovalu treba aj morálny euroval. To, že tu bol šum, ja som si to ani nevšimol a nezakričal som, že ruky za chrbát, ale proste tí poslanci to môžu počúvať aj niekde inde, takže vôbec im to nezazlievam, že bol šum, ja tiež občas vyprávam so susedmi. Ďakujem.
Dostál, Ondrej, poslanec NR SR (2019-05-09):
Pán poslanec Simon, ja na rozdiel od pána poslanca Jakaba poviem teda, milý Zsolti. Súhlasím s väčšinou toho, čo si povedal. Súhlasím najmä teda s tým, že vlastenectvo a národná hrdosť sa nedajú naordinovať zákonom. A vlastenectvo a pocit lojality príslušníkov národnostných menšín sa nedá získať tak, že príslušníkov národnostných menšín budeme považovať a priori za nelojálnych voči našej krajine, voči Slovensku, budeme ich podozrievať, že nie sú lojálni a budeme schvaľovať zákony, ktorými im to budeme dávať najavo. Tak to robili nacionalisti v 90. rokoch za vlády Vladimíra Mečiara. Tak to robili nacionalisti neskôr za vlády Roberta Fica, prvej. A toto je presne ten istý typ zákona. Časy sa zmenili. Máme MOST – HÍD vo vládnej koalícii, no tak to tam tak zaobalili, ale je to tam. Na argument, že, že ministerstvo vnútra hovorí, že sa nič nezmenilo, že „ak“ je rovnaké ako „iba ak“, no tak, páni, veď v tom zákone o štátnych symboloch sa dnes pätnásťkrát spomína slovo „ak“, teda pri rôznych príležitostiach sa používa slovo „ak“, ani raz sa nepoužíva slovné spojenie „iba ak“. Prečo ste to tam dali? Prečo ste zaradili alebo doplnili, že pokutovať možno aj ustanovenie § 13 ods. 2 predmetný, ak, ak by ste nemali v úmysle postihovať, ak by niekto hral cudziu štátnu hymnu bez prítomnosti jeho delegácie? Chcete snáď pokutovať štátne orgány, ak nebudú hrať cudziu štátnu hymnu, ak bude neprítomná delegácia cudzie štátu?
Jurinová, Erika, podpredsedníčka NR SR (2013-12-04):
S reakciou na faktické poznámky pán poslanec Petrák.
Pčolinský, Peter, podpredseda NR SR (2023-02-09):
Ďakujem pekne. Pán minister, v zmysle rokovacieho poriadku, samozrejme, vašu odpoveď na interpeláciu musíte aj písomne potom podať. Pán poslanec, v zmysle rokovacieho poriadku v bode interpelácie nie je možné už reagovať faktickými poznámkami na vystúpenie člena vlády. To znamená, budeme nasledovať ďalším písomne prihláseným, pán poslanec Boris Susko. Nech sa páči, pán poslanec.
Michelko, Roman, poslanec NR SR (2024-06-27):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Šimečka, Michal, podpredseda NR SR (2023-12-14):
Pán poslanec Prostredník.
Šimečka, Michal, podpredseda NR SR (2024-01-16):
Ďakujem. Pani poslankyňa Petrík.
Lehotský, Tomáš, poslanec NR SR (2020-05-14):
Pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov v skrátenom legislatívnom konaní.
Šeliga, Juraj, podpredseda NR SR (2020-05-19):
Ďakujem pekne. Keďže pani poslankyňa Zemanová bola jediná, resp. posledná prihlásená v ústnej rozprave, vyhlasujem rozpravu za skončenú. Pýtam sa, že či pán navrhovateľ má záujem zaujať k rozprave stanovisko. Áno, nech sa páči.
M. Hort, podpredseda NR SR: (2007-09-12):
Slovo má pán podpredseda Číž.
Dej, Dávid, poslanec NR SR (2024-01-11):
Ďakujem. Dobrý deň, ja sa chcem teda opýtať, keďže zastupujete ministra školstva, že či teda mi aj viete teda zodpovedať tú doplňujúcu otázku, alebo to mám nejak potom písomne poslať, alebo teda či sa môžem opýtať, keď ho zastupujete. (Reakcia z pléna.) Tak mňa by presne to zaujímalo, ako vy ste povedali, že tá sekcia športu síce oficiálne ostala pod gesciou ministerstva školstva, ale značná časť tých zamestnancov a zamestnankýň má prejsť práve pod nové ministerstvo vznikajúce, teda ministerstvo cestovného ruchu a športu, tak mňa by teda zaujímalo, či podľa vás práve presne som sa pýtal na tú Aktívnu školu, to som mal tým na mysli, či to budú zvládať v tej miere, ktorej táto sekcia ostane podľa mňa poddimenzovaná pod ministerstvom školstva.
Zemanová, Anna, poslankyňa NR SR (2023-03-16):
Ja by som sa chcela spýtať pána predsedu výboru SIS, že teda koho pozval na výbor, pretože ja som pozvánku nedostala ako členka výboru.
Jurinová, Erika, podpredsedníčka NR SR (2015-12-11):
Na vaše vystúpenie, pán poslanec, sú dve faktické poznámky. Uzatváram možnosť prihlásiť sa. Pán poslanec Matovič, nech sa páči.
Šeliga, Juraj, poslanec NR SR (2023-06-28):
Body 41 a 43, ale sú upravené komplexnejšie ďalej.
Kollár, Jozef, poslanec NR SR (2014-10-23):
Vzhľadom k tomu, že sme prekročili dvanástu hodinu, tak ďakujem všetkým kolegom za faktické. Len jedna stručná reakcia na kolegu Petráša, keďže sedíme spolu vo finančnom výbore a tiež sa zúčastnil poslaneckého prieskumu na Finančnej správe v Košiciach, trošku ma udivuje, pán kolega, že tu narábaš s tým slovíčkom priemer, že priemerná lehota vratky DPH je, koľko si povedal? 84 dní alebo koľko? No ja si pamätám aj ten socializmus pred rokom ´89, kde sa tiež narábalo s priemermi, to je niečo podobné, ako keby sme povedali, že priemerná výška chlapov na Slovensku je 180 cm a všetky fabriky by mali šiť obleky na 180-centimetrových mužov, nie? Tie priemery sú veľmi, opakujem, veľmi, veľmi pochybnú vypovedaciu schopnosť majú. A koniec koncov ten argument používa aj tvoj predseda strany a vlády Robert Fico, keď hovorí, že neutešujme sa tým, a ja s ním súhlasím, v tomto s ním súhlasím, že máme na Slovensku priemernú mzdu 820 eur, lebo 80 % obyvateľov leží so svojimi mzdami pod touto čiarou a keby sme si zobrali medián, čo je štatistická definícia mediánu, rozdelenie tej škály, tak že 50 % obyvateľov je pod ňou a 50 % obyvateľov nad ňou, to je medián, tak zrazu by nám tých 820 eur možno kleslo na 450, možno 500 eur. Čiže opakujem ešte raz, ak ty tvrdíš, že priemer, priemerná lehota vratky DPH na Daňovom úrade v Košiciach je 84 dní, no to je presne ako s tými oblekmi, ktoré by sme šili v celej republike len na chlapov vo výške 180 centimetrov. Ale život je ďaleko pestrejší a ty veľmi dobre vieš, že na spomínanej daňovej správe v Daňovom úrade v Košiciach sú prípady, kde 5 rokov, 6 rokov je pozdržiavaná vratka DPH, ty to veľmi dobre vieš, takže nehovorme tu o priemere, lebo je to čistá hmla, to je proste čistá dymová clona, ktorou chceme zakryť skutočné problémy. Ďakujem.
J. Laššáková, poslankyňa: (2003-04-09):
Prosím, pán predsedajúci, otvorte rozpravu k predloženému návrhu.
Grendel, Gábor, poslanec NR SR (2024-02-23):
Jedna vec je tá hanebná novela Trestného zákona, ale druhá vec je to, čo sa deje po schválení tejto hanebnej zmeny Trestného zákona. Dvaja z troch najvyšších ústavných činiteľov tohto štátu, predseda Národnej rady a predseda vlády robia špinavú handru z Ústavného súdu, odkedy tá novela bola schválená v Národnej rade. A toto už nie je žiadna obštrukcia, toto je sabotáž právneho štátu. Ak má byť Slovenská republika demokratický a právny štát, ale reálne, nielen na papieri v ústave, tak je nemysliteľné, aby dvaja z troch najvyšších ústavných činiteľov pohŕdali Ústavným súdom a bránili tomu, aby Ústavný súd mohol včas preskúmať túto hanebnú novelu Trestného zákona. Čoho sa títo zbabelí politici boja? Boja sa, že nestihnú doručiť svojim ľuďom beztrestnosť? Takáto sabotáž Ústavného súdu je ich priznaním v priamom prenose, priznaním, že ľudia obvinení a obžalovaní z korupcie by sa bez tejto novely Trestného zákona nedokázali pred súdom obhájiť. A je to aj priznaním, že táto amnestia je pre Roberta Fica a Petra Pellegriniho priorita č. 1 za akúkoľvek cenu, aj za cenu, že Ústavný súd niekedy neskôr po funuse, keď už to všetko bude platiť, povie, že to bolo v rozpore s ústavou. Opäť vyzývam predsedu Národnej rady a prezidentského kandidáta Petra Pellegriniho, aby prestal pohŕdať Ústavným súdom a poslal novelu Trestného zákona na ministerstvo spravodlivosti, aby mohla byť zverejnená v Zbierke zákonov, aby Ústavný súd mohol konať.
Farkašovský, Karol, poslanec NR SR (2023-11-14):
Sľubujem. (Potlesk.)
V. Novotný, poslanec: (2005-05-17):
Veríme, že tento legislatívny proces bude, že čím ďalej bude táto krajina spieť k normálnym európskym parametrom, tým viacej bude utíchať v zmysle, že sa budú stále pripravovať kvalitnejšie zákony, ktoré budú mať dlhšiu trvácnosť až niekoľko mesiacov. Čo sa týka pani poslankyne Bollovej. Reforma je proces, ale ja som zase nemyslel až taký nekonečný proces, ako je permanentná revolúcia na Kube. Až tak som to nemyslel. Myslel som si, že sa ten proces za pár rokov skončí, len treba cez ten proces prekráčať. A čo sa týka toho, že som sa ospravedlňoval, ja som sa neospravedlňoval. Nemám sa prečo ospravedlniť. Som veľmi šťastný, že som hlasoval za túto reformu zdravotníctva a že sme túto reformu zdravotníctva priniesli do života. Len hovorím, že podarilo sa nám to asi na 80 percent a tých 20 percent musíme mať tú silu opravovať, komunikovať, hľadať lepšie a lepšie riešenia. No, vylepšovať, to je všetko. Ja sa nemám za čo ospravedlňovať. Čo sa týka pani poslankyne Sabolovej, poviem len jednu vetu. Naozaj môžu byť nemocnice vo vyrovnanom rozpočte, napríklad nemocnica v Šaci, napríklad Vysokošpecializovaný odborný ústav geriatrický v Košiciach, Východoslovenský ústav srdcovo-cievnych chorôb alebo VÚC-kárska nemocnica s poliklinikou v Spišskej Novej Vsi. To nie je sci-fi, to je Košický samosprávny kraj. A Jankovi Bielikovi ďakujem za to, čo povedal.
Baláž, Radovan, poslanec NR SR (2019-10-18):
Ďakujem pekne za slovo, pán predsedajúci. V súlade s § 73 zákona o rokovacom poriadku som bol určený predsedom výboru za spravodajca (spravodajcu, pozn. red.) k tomuto návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní. Pán predsedajúci, prosím, otvorte všeobecnú rozpravu.
A. Belousovová, podpredsedníčka NR SR: (2008-02-07):
Pani poslankyňa, chcete položiť doplňujúcu otázku? Nech sa páči.
Pročko, Jozef, poslanec NR SR (2024-05-15):
Gábor, povedal si, že žiadne fakty nepredkladajú. To je tak nevhodné povedať toto, veď Michelko všetko vie. Ty nepočúvaš, čo rozpráva? On vie všetko, kto s kým, kedy, o koľkej, čo robil Čekovský, čo robila Milanová, čo robil, čo, on vie všetko! On si dokonca pamätá všetko z 98. roku. On si pamätá tie koncentračné tábory, ktoré nikdy neboli. Veď ty nepočúvaš? To sú fakty! Michelkove fakty, ktorý musí papagájovať výkonného práporčíka, lebo tento adolescent kultúry nevie si vymyslieť niečo nové. Potvrdil si teraz Michelkove klamstvá. Klamstvá. Zase tvrdil, že to budú odborníci vyberať. No riť Paľovu. Rozhodne koaličná väčšina a Michelko zase klame. Tento výkonný práporčík Andreja Danka, o ktorom Michelko kedysi tvrdil, že to je primitív a že on nepatrí na predsedu SNS. Vieš, spýtal si sa, že z ktorých renomovaných agentúr berú informácie. No tak to sú Infovojna, Hlavné správy, Michelkov web a Michelkova studnica vedomostí a pamäti. Vieš, Gábor, oni budú trepať také sprostosti, ale naozaj to sú sprostosti, pretože obhajovať zrušenie RTVS v takej podobe, ako je teraz, môžu len naozaj takí diletanti a výkonní práporčíci, ako je Michelko, pretože povedal si o tom, že by naozaj aj ministerka kultúry sa mala správať naozaj ku každému médiu rovnako. No videl si, ako sa správa? ´Vy ste kto? Kto ste vy?´ Podľa mňa, keby som bol minister kultúry a príde za mnou ktokoľvek a spýta sa ma slušnú otázku, tak mu odpoviem. Ale videl si, čo bolo v Dubaji. ´Čo tu robíte? A vy ste kto?´ A Machala ho poslal, toho človeka, do p. To je človek, ktorý chce učiť deti mediálnej výchove, poslal verejne človeka do p. A výkonný práporčík? (Prerušenie vystúpenia časomerom.)
Danko, Andrej, predseda NR SR (2016-09-08):
Keďže, ako uviedol pán poslanec Kresák, v druhom čítaní neboli predložené žiadne pozmeňujúce ani doplňujúce návrhy, pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Ďakujem. Uzatváram možnosť prihlásenia do rozpravy. Konštatujem, že sa nik neprihlásil. Vyhlasujem rozpravu za skončenú. Budeme hlasovať o návrhu zákona ako o celku. Prosím, prezentujme sa a hlasujme. (Hlasovanie.) Prítomných 143 poslancov, za 126, proti 1, zdržali sa 14, nehlasovali 2. Konštatujem, že sme schválili návrh novely zákona č. 4/2001 Z. z. o Zbore väzenskej a justičnej stráže. Nasleduje hlasovanie v druhom čítaní o návrhu skupiny poslancov na vydanie zákona, ktorým sa dopĺňa zákon č. 85/2005 Z. z. o politických stranách a politických hnutiach (tlač 106), bod 42. Vzhľadom na návrh, ktorý bol podaný, sa toto hlasovanie odkladá o 48 hodín, teda v pondelok. Ďalej teda budeme hlasovať o bode 43 programu, je to druhé čítanie o návrhu poslancov Osuského, Dostála, Ďuriš Nicholsonovej, Poliačika a Klusa na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov (tlač 143). Opäť prosím poslankyňu Renátu Kaščákovú, aby hlasovanie uvádzala. (Hlasovanie o návrhu poslancov Národnej rady Slovenskej republiky Petra Osuského, Ondreja Dostála, Lucie Ďuriš Nicholsonovej, Martina Poliačika a Martina Klusa na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 143.)
Hambálek, Augustín, poslanec NR SR (2013-10-25):
Ďakujem. Ja chcem povedať len toľko, že veľmi vítam, že sa začína robiť poriadok v tejto oblasti, lebo skutočne pri týchto prednostných ošetreniach je dosť značný chaos, hlavne u lekárov na poliklinikách, že človek, ktorý aj príde o šiestej, aby si v chvate zobral časenku, tak koľkokrát tam sedí štyri, päť hodín, lebo medzi tým prichádzajú pacienti, ktorí tvrdia, že sú prednostne objednaní a majú zaplatené. Začnem troška odzadu, pán kolega, nepostihol som dosť dobre, o akých poplatkoch hovoríš. Pokiaľ ide o poplatky za prednostné ošetrenie, tak ich schvaľuje samosprávny kraj a za nás môžem povedať, že ich aj tvrdo kontrolujeme, ale občania nie sú dosť dobre informovaní a môže sa stať, že niektorý doktor možno vyberá tak, druhý tak, ale my sa to snažíme vysvetľovať občanom, že je to podľa uznesenia samosprávneho kraja. U nás je to 9 eur pre všetkých. Ale pokiaľ ide o, o to stanovenie tých hodín prednostného ošetrenia, tu by bolo možno v budúcnosti dobré zadefinovať aj pojem, čo sú to ordinačné hodiny. Áno? Lebo ordinačné hodiny chápem aspoň ja tak, že sú to hodiny, ktoré lekár venuje svojmu pacientovi. Ale teraz máme v praxi skúsenosť, že do tých ordinačných hodín započítava lekár všelijaké administratívne úkony a veci, ktoré s tým súvisia a veľakrát sa stane, že z toho ordinačného času denného, štyri hodiny venuje pacientovi, štyri hodiny nejakým iným prácam a potom sa stane, že keď tam ešte je prednostné ošetrenie, tak z tých normálnych pacientov veľa nemá šancu sa v tom danom dni dostať na to ošetrenie. Takže vítam tento návrh, ale myslím si, že bude treba v budúcnosti ho dopracovať ešte trošku hlbšie. Ďakujem.
Mihál, Jozef, podpredseda vlády a minister práce, sociálnych vecí a rodiny SR (2011-09-09):
Ďakujem za slovo, pán podpredseda. Vážené panie poslankyne, vážení páni poslanci, vládny návrh zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, sa predkladá na rokovanie Národnej rady Slovenskej republiky v súlade s Plánom legislatívnych úloh vlády Slovenskej republiky na rok 2011. Zámerom návrhu zákona je dôslednejšie zabezpečiť bezpečnosť a ochranu zdravia pri práci, znížiť počet pracovných úrazov, chorôb z povolania a iných poškodení zdravia pri práci. Účelom návrhu zákona je najmä upraviť podmienky na poskytovanie rekondičných pobytov, spružniť podmienky pre výkon pracovnej zdravotnej služby, znížiť administratívne zaťaženie zamestnávateľov, spresniť niektoré ustanovenia zákona na základe poznatkov z aplikačnej praxe. Návrhom zákona sa v čl. II dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov tak, že sa ukladá zamestnancovi, ktorý nenastúpil do práce po uzatvorení pracovno-právneho vzťahu, uhradiť zamestnávateľovi náklady vynaložené na vykonanie jeho vstupnej lekárskej preventívnej prehliadky vo vzťahu k práci a predlžuje sa prechodné obdobie, počas ktorého môže lekárske preventívne prehliadky vo vzťahu k práci u osôb vykonávajúcich rizikové práce vykonávať aj lekár so špecializáciou všeobecné lekárstvo z dôvodu pomalého nárastu počtu lekárov v príslušnej špecializácii. Ďakujem za pozornosť a ďakujem aj za podporu tohto návrhu.
Hrnčiar, Andrej, podpredseda NR SR (2016-09-20):
Končím možnosť, teda ďalej v rozprave vystúpi pán poslanec Jarjabek.
Hort, Milan, podpredseda NR SR (2011-03-29):
Ďakujem. Na faktické poznámky teraz bude reagovať poslanec Ján Richter, nech sa páči.
Burian, Jozef, poslanec NR SR (2016-11-30):
Ďakujem. Teraz budeme hlasovať o pozmeňujúcom návrhu pani poslankyne Shahzad. Nech sa páči, môžeme hlasovať.
Hort, Milan, podpredseda NR SR (2010-10-20):
Ďakujem. Poprosím teraz spravodajcu, ktorého určil navrhnutý gestorský výbor, výbor pre financie a rozpočet, pána poslanca Jána Počiatka, aby nás oboznámil s úvodnou spravodajskou informáciou. Pán poslanec, nech sa páči.
Sulík, Richard, predseda NR SR (2011-03-30):
Pán poslanec Droba.
Bugár, Béla, podpredseda NR SR (2017-03-23):
Vyhlasujem rozpravu za skončenú. Takže najprv budeme hlasovať o tomto návrhu, kde došlo k výpadku jedného slova „odbor“. Takže prezentujme sa a hlasujme. (Hlasovanie.) Prítomných 142, za 122, 20 sa zdržali hlasovania. Konštatujem, že tento návrh bol schválený. Nech sa páči.
Raši, Richard, poslanec NR SR (2021-12-10):
Ďakujem pekne. Tri riadky. V prílohe č. 4 v časti 48 „Všeobecná pokladničná správa sa suma výdavkov spolu za kapitolu 6 254 921 704 znižuje o sumu 500 000 000 eur. 5. V prílohe č. 6 sa v riadku rezerva na negatívne vplyvy pandémie ochorenia COVID-19 suma 717 440 826 znižuje o sumu 500 000 000 eur. Zmena rezervy sa premietne aj v riadku spolu. 6. V prílohe č. 7 sa v riadku celková platba za poistencov štátu na verejné zdravotné poistenie suma 1 102 969 007 zvyšuje o sumu 500 000 000 eur.“ Ďakujem veľmi pekne, pán predsedajúci. To je koniec pozmeňujúceho a doplňujúceho návrhu. Ďakujem.
Takáč, Richard, poslanec NR SR (2020-09-23):
Ďakujem veľmi pekne, pán predsedajúci. Pán minister, kolegyne, kolegovia, myslím si, že všetci jednotne sa zhodneme na tom, že ekológia, životné prostredie a separovanie je potrebné na Slovensku a je potrebné zvyšovať vlastne percentá separovania na Slovensku. Len v tomto prípade ide o zrýchlené legislatívne konanie. Ja si myslím, že pri tak dôležitej téme, ako sú odpady, je dôležité to riešiť riadnym konaním, tak aby mohlo dôjsť aj k medzirezortnému pripomienkovaniu, lebo je tu množstvo organizácií, ktoré sa chcú aj odborne do diskusie zapojiť. Pán minister, vy ste spomínali, vo svojom príhovore ste spomínali klasický zmesový komunálny odpad, potom ste hovorili o vlastne týchto organizáciách, ktoré tento separovaný odpad zbierajú. Myslím si, že ste to nejako tak dohromady poplietli a pomixovali tieto veci. Ja by som bol za to, aby takáto závažná vec, ako sú odpady a zákon o odpadoch, išiel riadnym konaním, tak aby sa dokázala k nemu vyjadriť aj celá odborná diskusia, ZMOS a všetky zainteresované organizácie. Ďakujem veľmi pekne.
Vášáryová, Magdaléna, poslankyňa NR SR (2014-11-09):
Ďakujem veľmi pekne, pán kolega. Niekedy mám pocit, že už aj tu v tomto parlamente pri všetkej mizérii začínajú byť diskusie, ktorú majú zmysel a ktoré sú vhodné parlamentnej pôdy. Ďakujem vám za to. Samozrejme, Fedor Blaščák je, dá sa povedať, dokonca môj kamarát, alebo ako by som to povedala, aj keď je to oveľa mladšia generácia. Ale to je tá generácia, ktorých som podporila, keď začali napríklad robiť žilinskú stanicu a tak ďalej a tak ďalej. Som tam stále krstná mama. A prečo som to povedala? Pretože Slovensko musí smerovať k tomu ako európska krajina, aby ustabilizovalo svoju štruktúru politického systému, napríklad štruktúru politických strán. Ale ja tu, tuto sa každý rozčuľuje, že aká je roztrieštená pravica a neviem čo všetko. Ale pravica stále generuje ľudí a mladú generáciu, ktorí vystupujú, ktorí sú, ktorí v tých diskusiách tríbia si svoje názory. A stále existuje proste základ, na ktorom tí mladí ľudia, ktorí budú kráčať do politiky, vyrastajú. Ale strana SMER zablokovala akýkoľvek vývoj na ľavej strane politického spektra. Vyťahuje k sebe oportunistických, presne ako ste povedali, mladých ľudí, mladých intelektuálov, ktorí sú schopní čohokoľvek, ktorí, všimnite si, sú schopní obhajovať všetkých. Ale veď v každej politickej strane mladí by mali tvoriť určitú potrebnú opozíciu. A oni sedia a so všetkým súhlasia, tak ako to boli, keď nastúpil sem-tam Madej a tak ďalej. A za ten žvanec, ktorý dostanú, sú... (Prerušenie vystúpenia časomerom.)
Markovič, Peter, poslanec NR SR (2011-04-05):
Schváliť.
Jurinová, Erika, podpredsedníčka NR SR (2015-03-19):
Ďakujem, pán spravodajca. Otváram všeobecnú rozpravu. Do rozpravy som dostala jednu písomnú prihlášku, prihlásený je tak pán poslanec Jozef Mikuš z klubu KDH. Máte slovo.
Mikulec, Roman, dočasne poverený minister vnútra SR (2023-02-01):
Ďakujem pekne, pán predsedajúci. Ja len veľmi krátko. Samozrejme, my na ministerstve vnútra sme pripravení o tomto diskutovať. Je to téma, kde určite vieme prispieť našimi expertízami, a viem si predstaviť, že práve v tomto zmysle to, čo hovoríme už dlhodobo, má význam aj to dobrovoľníctvo a tie dobrovoľné rôzne organizácie, kde práve aj nový zákon a novela zákona o integrovanom záchrannom systéme hovorí o certifikácii, resp. akreditácii rôznych tých dobrovoľníckych organizácií. Takže áno, samozrejme, vieme sa o tomto baviť a vieme hľadať spoločné riešenia. Ďakujem pekne.
P. Hrušovský, predseda NR SR: (2005-10-27):
(Hlasovanie.) 123 prítomných, 50 za, 9 proti, 61 sa zdržalo, 3 nehlasovali. Návrh sme neschválili. Prosím ďalší návrh.
V. Švidroň, poslanec: (2007-07-03):
Na dotiahnutie bolonského procesu má až táto novela. Týka sa najmä zahraničných škôl, ktorých činnosť na Slovensku bola v dôsledku minulej legislatívy vlastne deformovaná. Pochopiteľne, popritom sa do zákona č. 131 v minulosti dostal rad ustanovení, ktoré boli neproduktívne, ktoré boli rušivé a bolo ich treba teraz vlastne tiež vyňať. Môže o tom byť trošku reči, nechcem teraz rozvádzať tieto veci. Čo sa týka centralizácie, ktorá bola takisto napadnutá, ktorú kritizoval pán spoločný spravodajca, ona fungovala cez interpersonálne vzťahy aj napriek doposiaľ platnej legislatívy, najmä zatiahnutím študentov do vzťahov medzi učiteľmi. Vieme, že tie vzťahy na akademickej pôde sú veľmi rôznorodé, od priateľských až po nevraživé, s tendenciami skutočne zaťahovať do nich tých, ktorí by... (Prerušenie vystúpenia časomierou.)
Laššáková, Jana, podpredsedníčka NR SR (2015-03-20):
Pán poslanec Bobík, nech sa páči.
Mihál, Jozef, poslanec NR SR (2012-09-13):
Áno, ďakujem. (Prerušenie vystúpenia predsedajúcou.)
Viskupič, Marián, poslanec NR SR (2021-12-14):
Pán predseda, odhlasovali sme všetky podané pozmeňujúce návrhy, preto navrhujem hlasovať o tom, že vládny návrh zákona prerokujeme v treťom čítaní ihneď.
P. Hrušovský, predseda NR SR: (2003-10-21):
(Hlasovanie.) 145 prítomných, 67 za, 52 proti, 25 sa zdržalo, 1 nehlasoval. Neschválili sme návrh. Ďalší návrh.
Zmajkovičová, Renáta, podpredsedníčka NR SR (2013-12-06):
Pán poslanec Zajac.
Kučera, Karol, poslanec NR SR (2021-10-20):
Ďakujem. Vážený pán predseda, kolegyne kolegovia, v súlade s § 73 zákona o rokovacom poriadku som bol určený za spravodajcu k návrhu uvedeného zákona (tlač 720). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem, otvorte všeobecnú rozpravu.
Hrnčiar, Andrej, podpredseda NR SR (2019-04-04):
Pán poslanec, doplňujúca otázka? Nie. Otázka č. 3, opäť poslanec Martin Klus sa pýta ministra zahraničných vecí a európskych záležitostí Slovenskej republiky Miroslava Lajčáka: „Vážený pán minister, rumunská premiérka Viorica Dăncilă v nedeľu 24. 3. 2019 oznámila zámer presunúť rumunské veľvyslanectvo v Izraeli z Tel Avivu do Jeruzalema. Do akej miery podľa vás ohrozuje takýto krok jednotnú pozíciu členských štátov Európskej únie voči teritóriu mesta Jeruzalem? Možno očakávať, že kroky Rumunska budú nasledovať aj iné členské krajiny Európskej únie? Aká je pozícia Slovenskej republiky v tejto veci?“ Odpovedať opäť bude pán minister financií Kažimír.
Heger, Eduard, poslanec NR SR (2017-12-13):
Ďakujem pekne. Ja si teda ponechám ešte ten vianočný tón. V prvom rade by som chcel zareagovať na zákon o rozpočtovej zodpovednosti. Nechali ste sa počuť, že prebieha práve teraz alebo bude prebiehať simulácia výdavkových stropov. Je to niečo, čo teda s týmto zákonom úzko súvisí a bolo by určite dobré počuť o tom viacej, možno na finančnom výbore, v nejakom, v najbližších mesiacoch, teda v novom roku, pretože tá informácia bola len taká veľmi strohá, čo ste prvý spomenuli. Ja teda by som chcel ešte povedať, že nepočul som vašu odpoveď, neviem, či som prepočul, ale myslím, že ste nereagovali na tie superdividendy, ak sa nemýlim. Ale tak to by ma teda určite zaujímalo. Čo sa týka čistého bohatstva, áno, myslím si, že to je veľmi dobrý parameter a určite treba pracovať na tom, aby tá metodika sa dopracovala tak, aby bola čo najpresnejšia, pretože to môže byť ešte parameter, ktorý bude mať veľkú výpovednú hodnotu a keď sa mu naučia rozumieť aj viacej ľudia. A k tomu by som teda pridal ešte dôležité, práve tú hodnotu za peniaze a to je niečo, čo si myslím, že je práve cesta k tej efektivite verejných financií. Takže ja teda tiež skončím tým vinšom a poprajem vám tiež požehnané Vianoce a hlavne teda v novom roku budeme úzko sledovať alebo presne sledovať, že či teda tá hodnota za peniaze sa tam deje a budeme na to, samozrejme, klásť dôraz.
Danko, Andrej, predseda NR SR (2019-03-29):
Jedna faktická – poslanec Pavelka.